Kerkgroepe wil Lady Gaga se besoek keer | Nuus24
Kaapstad kry ekstra Lady Gaga-kaartjies
Lady Gaga 'baie opgewonde' oor toer na SA
Johannesburg – Kerkgroepe is bekommerd oor die “vernietigende invloede” wat Lady Gaga op die jeug van Suid-Afrika kan hê en wil die popster verhinder om die land te besoek, berig Beeld.Volgens die berig wil die Suid-Afrikaanse Raad van Kerke se jeugforum en ander Christelike groepe die regering vra om Lady Gaga se besoek aan die land te kanselleer.Die Amerikaanse sangeres tree op 30 November in Johannesburg en 3 Desember in Kaapstad op.Ds. Tumi Senokoane van die jeugforum het gesê Suid-Afrika is ’n brose samelewing. Hulle is bekommerd oor die moraliteit van die inhoud van haar vertonings.Eerw. Mxolisi Sonti, sekretaris van die jeugforum, is bekommerd oor die omvang van Satanisme in Suid-Afrika en dat Gaga se invloed dit kan aanhelp.Die groep beplan ’n optog Vrydag in Pretoria waartydens hulle ’n petisie aan die departement van kuns en kultuur wil oorhandig om te versoek dat die regering haar keer.– Volg Nuus24 op Twitter
Lees meer oor: lady gaga | suid-afrika | bekendes VOLGENDE OP NUUS24X